sukhrobnurali/uzbek-legal-corpus huggingface dataset:
“Sudlar, sud protsesslari va ular ishtirokchilarining xavfsizligini taʼminlash tartibi toʻgʻrisidagi yoʻriqnomani tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2018-03-15)

Oʻzbekiston Respublikasi Prezidentining 2017-yil 21-fevraldagi PF-4966-son “Oʻzbekiston Respublikasi sud tizimi tuzilmasini tubdan takomillashtirish va faoliyati samaradorligini oshirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Adliya vazirligi hamda Ichki ishlar vazirligi qaror qiladi: 1. Oʻzbekiston Respublikasi Adliya vazirligi hamda Ichki ishlar vazirligining 2007-yil 12-yanvardagi 2/2 va 3-son “Sudlar, sud protsesslari va ular ishtirokchilarining xavfsizligini taʼminlash tartibi toʻgʻrisidagi yoʻriqnomani tasdiqlash haqida”gi qarori (roʻyxat raqami 1655, 2007-yil 15-yanvar) (Oʻzbekiston Respublikasi qonun hujjatlari toʻplami, 2007-y., 3-son, 31-modda) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Oliy sudi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Yekaterinburg shahrida (Rossiya Federatsiyasi) Oʻzbekiston Respublikasining Bosh konsulligini ochish toʻgʻrisida
(resolution, 2024-08-30)

Oʻzbekiston Respublikasi fuqarolari va yuridik shaxslarining huquqi va manfaatlarini samarali himoya qilish, ularga sifatli konsullik — huquqiy yordamni koʻrsatish, Oʻzbekiston fuqarolarining migratsiya oqimlarini monitoring qilishni amalga oshirish, shuningdek, respublika hududlari hamda Rossiyaning Ural mintaqasi subyektlari oʻrtasida mintaqalararo savdo-iqtisodiy hamkorlikni oʻrnatish va rivojlantirish maqsadida: 1. Yekaterinburg shahrida Oʻzbekiston Respublikasining Bosh konsulligi ochilsin. 3. Oʻzbekiston Respublikasi Moliya vazirligi: Yekaterinburg shahrida ochilayotgan Oʻzbekiston Respublikasining konsullik muassasasini hisobga olgan holda, 2018-yilda xorijiy muassasani moliyalashtirishni amalga oshirsin; Yekaterinburg shahridagi Oʻzbekiston Respublikasining Bosh konsulligiga uch dona avtomobilni taʼminlab turish uchun limit ajratsin. 4. Oʻzbekiston Respublikasi Tashqi ishlar vazirligi: Yekaterinburg shahridagi Oʻzbekiston Respublikasining Bosh konsulligini kadrlar bilan butlash uchun shtat jadvaliga muvofiq nomzodlar boʻyicha takliflar kiritsin; Rossiya Federatsiyasi Tashqi ishlar vazirligi va Yekaterinburg shahri maʼmuriyati bilan birgalikda Bosh konsullikni joylashtirish va jihozlash, shuningdek, xalqaro huquqning umum eʼtirof etilgan normalariga muvofiq uning faoliyatini tashkil etish bilan bogʻliq masalalarni hal etsin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Tashqi ishlar vaziri A.X. Komilov zimmasiga yuklansin.
Davlat roʻyxatidan oʻtmasdan tadbirkorlik faoliyatini amalga oshiruvchi jismoniy shaxslardan qatʼiy belgilangan soliqni undirish tartibi toʻgʻrisidagi nizomga oʻzgartirishlar kiritish haqida
(resolution, 2018-09-22)

Oʻzbekiston Respublikasi Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2013-yil 26-apreldagi 41 va 2013-24-son qarori (roʻyxat raqami 2463, 2013-yil 31-may) (Oʻzbekiston Respublikasi qonun hujjatlari toʻplami, 2013-y., 22-son, 299-modda) bilan tasdiqlangan Davlat roʻyxatidan oʻtmasdan tadbirkorlik faoliyatini amalga oshiruvchi jismoniy shaxslardan qatʼiy belgilangan soliqni undirish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 9-banddagi “25” raqami “10” raqami bilan almashtirilsin. 2. 1-ilovada: “Pasport maʼlumotlari” degan soʻzlar “Pasport yoki istiqomat guvohnomasi maʼlumotlari” degan soʻzlar bilan almashtirilsin; eslatmaning 3-bandidagi “25” raqami “10” raqami bilan almashtirilsin. 3. 2-ilovada: “Pasport” degan soʻz “Pasport yoki istiqomat guvohnomasi maʼlumotlari” degan soʻzlar bilan almashtirilsin; “jismoniy shaxsning pasporti” degan soʻzlar “jismoniy shaxsning pasporti yoki istiqomat guvohnomasi” degan soʻzlar bilan almashtirilsin.
Dasturiy taʼminot vositalari ishlab chiquvchilarining milliy reyestri toʻgʻrisidagi nizomga oʻzgartirishlar kiritish haqida
(resolution, 2018-03-12)

Oʻzbekiston Respublikasi Prezidentining 2016-yil 27-dekabrdagi PQ-2699-son “Oʻzbekiston Respublikasining 2017-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi hamda 2017-yil 24-avgustdagi PQ-3242-son “Oʻzbekiston Respublikasi Moliya vazirligi huzurida budjetdan tashqari Taʼlim va tibbiyot muassasalarining moddiy-texnika bazasini rivojlantirish jamgʻarmasini tashkil etish toʻgʻrisida”gi qarorlari, Vazirlar Mahkamasining 2016-yil 24-avgustdagi 275-son “Iqtisodiy faoliyat turlarini tasniflashning xalqaro tizimiga oʻtish chora-tadbirlari toʻgʻrisida”gi hamda 2017-yil 17-apreldagi 222-son “Oʻzbekiston Respublikasi Vazirlar Mahkamasi huzuridagi Respublika yoʻl jamgʻarmasi toʻgʻrisidagi nizomni tasdiqlash haqida”gi qarorlariga muvofiq Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi, Iqtisodiyot vazirligi va Moliya vazirligi qaror qiladi: 1. Oʻzbekiston Respublikasi Aloqa, axborotlashtirish va telekommunikatsiya texnologiyalari Davlat qoʻmitasi, Iqtisodiyot vazirligi va Moliya vazirligining 2013-yil 28-noyabrdagi 62-mh, 52 va 109-son qarori (roʻyxat raqami 2541, 2013-yil 26-dekabr) (Oʻzbekiston Respublikasi qonun hujjatlari toʻplami, 2013-y., 52-son, 701-modda) bilan tasdiqlangan Dasturiy taʼminot vositalari ishlab chiquvchilarining milliy reyestri toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 19-bandda: birinchi xatboshidagi “2017” raqami “2020” raqami bilan almashtirilsin; ikkinchi xatboshi quyidagi tahrirda bayon etilsin: “barcha turdagi soliqlar va Oʻzbekiston Respublikasi Vazirlar Mahkamasi huzuridagi Respublika yoʻl jamgʻarmasiga hamda Oʻzbekiston Respublikasi Moliya vazirligi huzuridagi budjetdan tashqari Taʼlim va tibbiyot muassasalarining moddiy-texnika bazasini rivojlantirish jamgʻarmasiga majburiy ajratmalar;”; toʻrtinchi xatboshi quyidagi tahrirda bayon etilsin: “Milliy reyestrga kiritilgan yuridik shaxslar — dasturiy taʼminot vositalarini ishlab chiquvchilar mazkur band bilan nazarda tutilgan soliq imtiyozlarining amal qilish muddati, agar ularning oʻzlari ishlab chiqargan dasturiy taʼminot vositalarini eksport qilish hajmi 2019-yil yakunlari boʻyicha ular sotgan tovarlar (ishlar, xizmatlar) umumiy hajmining kamida 50 foizini tashkil etgan taqdirda, 2 yilga (2022-yilning 1-yanvarigacha) uzaytiriladi.”. 2. 25-banddagi “2017” raqami “2020” raqami bilan almashtirilsin. 3. 2 va 3-ilovadagi “XXTUT” qisqartmasi “IFUT” qisqartmasi bilan almashtirilsin. 4. Mazkur oʻzgartirishlar Oʻzbekiston Respublikasi Davlat bojxona qoʻmitasi, Davlat soliq qoʻmitasi va Markaziy banki bilan kelishilgan.
“2018-yil uchun davlat statistika hisoboti shakllarini tasdiqlash toʻgʻrisida”gi qarorga oʻzgartirish va qoʻshimchalar kiritish haqida
(resolution, 2019-01-01)

Oʻzbekiston Respublikasi “Davlat statistikasi toʻgʻrisida”gi Qonuni 51-moddasi va Vazirlar Mahkamasining 2018-yil 7-fevraldagi 81-son qarori bilan tasdiqlangan 2018-yil uchun Davlat statistika ishlari dasturiga muvofiq Oʻzbekiston Respublikasi Davlat statistika qoʻmitasi qaror qiladi: 1. Oʻzbekiston Respublikasi Davlat statistika qoʻmitasining 2017-yil 9-noyabrdagi 6-mb-son “2018-yil uchun davlat statistika hisoboti shakllarini tasdiqlash toʻgʻrisida”gi qaroriga (roʻyxat raqami 2956, 2017-yil 19-dekabr) (Qonun hujjatlari maʼlumotlari milliy bazasi, 20.12.2017-y., 10/17/2956/0429-son) ilovaga muvofiq oʻzgartirish va qoʻshimchalar kiritilsin. 1. 1-banddagi “103” raqami “105” raqami bilan almashtirilsin. 2. 18-ilova mazkur oʻzgartirish va qoʻshimchalarning 1-ilovasiga muvofiq tahrirda bayon etilsin. 3. Mazkur oʻzgartirish va qoʻshimchalarning 2 va 3-ilovalariga muvofiq tahrirdagi Oʻzbekiston Respublikasiga investitsiyalar va Oʻzbekiston Respublikasidan chet elga yoʻnaltirilgan investitsiyalar toʻgʻrisida hisobot shakli (104-ilova) va Respublikadagi madaniy meros obyektlari toʻgʻrisida hisobot shakli (105-ilova) bilan toʻldirilsin. Import oʻrnini bosuvchi mahsulotlar ishlab chiqarishni mahalliylashtirish dasturini amalga oshirish toʻgʻrisida hisobot (18-ilova) Oʻzbekiston Respublikasiga investitsiyalar va Oʻzbekiston Respublikasidan chet elga yoʻnaltirilgan investitsiyalar toʻgʻrisida hisobot (104-ilova) Respublikadagi madaniy meros obyektlari toʻgʻrisida 2017-yil uchun hisobot (105-ilova)
Yoʻlovchi bojxona deklaratsiyasini toʻldirish va rasmiylashtirish tartibi toʻgʻrisidagi yoʻriqnomaning 2-bandiga oʻzgartirish kiritish haqida
(resolution, 2018-03-09)

Oʻzbekiston Respublikasi Bojxona kodeksi, Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasi, Oʻzbekiston Respublikasi Prezidentining 2018-yil 6-fevraldagi PQ-3512-son “Jismoniy shaxslar tomonidan bojxona chegarasi orqali tovarlarni olib oʻtilishini yanada tartibga solish chora-tadbirlari toʻgʻrisida”gi qaroriga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2014-yil 4-iyuldagi 01-02/12-13-son qarori (roʻyxat raqami 2606, 2014-yil 5-avgust) (Oʻzbekiston Respublikasi qonun hujjatlari toʻplami, 2014-y., 32-son, 411-modda) bilan tasdiqlangan Yoʻlovchi bojxona deklaratsiyasini toʻldirish va rasmiylashtirish tartibi toʻgʻrisidagi yoʻriqnomaning 2-bandi quyidagi tahrirda bayon etilsin: “2. Deklaratsiya: jismoniy shaxslar tomonidan tovarlarni olib kirishning bojxona toʻlovlari undirilmaydigan cheklangan meʼyorlaridan oshadigan tovarlarga; jismoniy shaxsning yashash joyi oʻzgarganda (avvalgi yashash joyidan hisobdan chiqarilganligi toʻgʻrisida qayd mavjud boʻlgan holda) uning shaxsiy mol-mulki boʻlgan tovarlarga, bundan avtotransport vositalari mustasno; Oʻzbekiston Respublikasi Bojxona kodeksining 158 va 160-moddalarida koʻrsatilgan hollarda, jismoniy shaxslarning notijorat maqsadlardagi transport vositalariga; qonun hujjatlariga muvofiq yozma deklaratsiyalanishi lozim boʻlgan naqd koʻrinishdagi Oʻzbekiston Respublikasining milliy valyutasi va valyuta boyliklariga; jismoniy shaxslar tomonidan respublika hududidan tovarlarni olib chiqishning cheklangan meʼyoridan oshadigan tovarlarga; qonun hujjatlariga muvofiq tegishli taqiqlar va (yoki) cheklovlar belgilangan tovarlarga toʻldiriladi.”. 2. Mazkur qaror Davlat statistika qoʻmitasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Bojxona kirim orderining shakli va uni toʻldirish qoidalarining 2-bandiga oʻzgartirish kiritish haqida
(resolution, 2024-10-06)

Oʻzbekiston Respublikasi Bojxona kodeksi va Oʻzbekiston Respublikasi Prezidentining 2018-yil 6-fevraldagi PQ-3512-son “Jismoniy shaxslar tomonidan bojxona chegarasi orqali tovarlarni olib oʻtilishini yanada tartibga solish chora-tadbirlari toʻgʻrisida”gi qaroriga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2017-yil 16-yanvardagi 01-02/8-1-son qarori (roʻyxat raqami 2856, 2017-yil 3-fevral) (Oʻzbekiston Respublikasi qonun hujjatlari toʻplami, 2017-y., 5-son, 65-modda) bilan tasdiqlangan Bojxona kirim orderining shakli va uni toʻldirish qoidalari 2-bandining ikkinchi va uchinchi xatboshilari quyidagi tahrirda bayon etilsin: “jismoniy shaxslar tomonidan qoʻl yukida yoki kuzatib borilayotgan bagajida olib oʻtilayotgan tovarlarning, shuningdek xalqaro pochta va kuryerlik joʻnatmalarida yuborilayotgan shunday tovarlarning qiymati va (yoki) miqdori qonun hujjatlarida belgilangan tovarlarni olib kirishning bojxona toʻlovlari undirilmaydigan cheklangan meʼyoridan oshganda, ortiqcha qismiga bojxona toʻlovlarini undirilishida; tovarlar jismoniy shaxsning manziliga kelib tushganda (xalqaro pochta va kuryerlik joʻnatmalari bundan mustasno) bojxona toʻlovlari olib kirilayotgan tovarlarning butun summasidan, tovarlarni olib kirishning bojxona toʻlovlari undirilmaydigan cheklangan meʼyori qoʻllanilmagan holda undirilishida;”. 2. Mazkur qaror rasmiy eʼlon qilingan kundan eʼtiboran kuchga kiradi.
Soliq maslahatchisi malaka sertifikatini berish, uning amal qilishini tugatish va uni bekor qilish tartibi toʻgʻrisidagi nizomning 7-bandiga oʻzgartirish kiritish haqida
(resolution, 2022-11-08)

Oʻzbekiston Respublikasi Vazirlar Mahkamasining 2017-yil 20-dekabrdagi 1001-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Huquqbuzarliklar profilaktikasi va jinoyatchilikka qarshi kurashish tizimini yanada takomillashtirish chora-tadbirlari toʻgʻrisida” 2017-yil 14-martdagi PQ-2833-son qarori)”gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2007-yil 17-dekabrdagi 107 va 2007-64-son qarori (roʻyxat raqami 1750, 2007-yil 17-dekabr) (Oʻzbekiston Respublikasi qonun hujjatlari toʻplami, 2007-y., 50-51-son, 531-modda) bilan tasdiqlangan Soliq maslahatchisi malaka sertifikatini berish, uning amal qilishini tugatish va uni bekor qilish tartibi toʻgʻrisidagi nizomning 7-bandidan “notarial tasdiqlangan” degan soʻzlar chiqarib tashlansin. 2. Mazkur qaror rasmiy eʼlon qilingan kundan eʼtiboran kuchga kiradi.
Mollarni pudrat shartnomasi asosida oilalarga berish Tartibini oʻz kuchini yoʻqotgan deb topish toʻgʻrisida
(resolution, 2018-03-09)

Oʻzbekiston Respublikasi Prezidentining 2017-yil 16-martdagi PQ-2841-son “Chorvachilikda iqtisodiy islohotlarni chuqurlashtirishga doir qoʻshimcha chora-tadbirlar toʻgʻrisida”gi qaroriga muvofiq Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi va Qishloq xoʻjaligi vazirligi qaror qiladi: 1. Oʻzbekiston Respublikasi Davlat mulk qoʻmitasi va Qishloq va suv xoʻjaligi vazirligi tomonidan 1998-yil 17-iyulda 04/14-187 va 32-51-son bilan tasdiqlangan Mollarni pudrat shartnomasi asosida oilalarga berish Tartibi (roʻyxat raqami 455, 1998-yil 20-iyul) oʻz kuchini yoʻqotgan deb topilsin. 2. Mazkur qaror “Qorakoʻlchilik” respublika uyushmasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Sementga va klinkerga qoʻshimcha foyda soligʻini hisoblab chiqarish va budjetga toʻlash tartibi toʻgʻrisidagi nizomga oʻzgartirishlar kiritish haqida
(resolution, 2019-04-08)

Oʻzbekiston Respublikasi Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2009-yil 9-fevraldagi 20, 2009-9-son qarori (roʻyxat raqami 1908, 2009-yil 24-fevral) (Oʻzbekiston Respublikasi qonun hujjatlari toʻplami, 2009-y., 9-son, 97-modda) bilan tasdiqlangan Sementga va klinkerga qoʻshimcha foyda soligʻini hisoblab chiqarish va budjetga toʻlash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 2-bandning oltinchi xatboshisi quyidagi tahrirda bayon etilsin: “sof qoʻshimcha foyda — qoʻshimcha foyda qismiga toʻgʻri keladigan, davlat maqsadli jamgʻarmalariga majburiy ajratmalarni chegirib tashlangan, hisobot davridagi qoʻshimcha foyda summasidir”. 2. 3-banddan “soligʻi hamda obodonlashtirish va ijtimoiy infratuzilmani rivojlantirish” degan soʻzlar chiqarib tashlansin. 3. 1-ilovada: 060-satr quyidagi tahrirda bayon etilsin: “ Qoʻshimcha foydaga toʻgʻri keladigan qismi boʻyicha davlat maqsadli jamgʻarmalariga majburiy ajratmalar, jami __% stavkada: (050-satr x __%) 060 ming soʻm ”; 100-satrning “Koʻrsatkichlar” ustunidagi “*” belgisi chiqarib tashlansin; izoh chiqarib tashlansin. 4. 2-ilovada: 060-satr quyidagi tahrirda bayon etilsin: “ Qoʻshimcha foydaga toʻgʻri keladigan qismi boʻyicha davlat maqsadli jamgʻarmalariga majburiy ajratmalar, jami __% stavkada: (050-satr x __%) 060 ming soʻm ”; 100-satr “Koʻrsatkichlar” ustunidagi “*” belgisi chiqarib tashlansin; izoh chiqarib tashlansin.
Tabiiy gazga qoʻshimcha foyda soligʻini hisoblab chiqarish va budjetga toʻlash tartibi toʻgʻrisidagi nizomga oʻzgartirishlar kiritish haqida
(resolution, 2020-02-28)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2009-yil 10-fevraldagi 21, 2009-10-son qarori (roʻyxat raqami 1909, 2009-yil 24-fevral) (Oʻzbekiston Respublikasi qonun hujjatlari toʻplami, 2009-y., 9-son, 98-modda) bilan tasdiqlangan Tabiiy gazga qoʻshimcha foyda soligʻini hisoblab chiqarish va budjetga toʻlash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 2-bandning oltinchi xatboshisi quyidagi tahrirda bayon etilsin: “sof qoʻshimcha foyda — qoʻshimcha foyda qismiga toʻgʻri keladigan, yer qaʼridan foydalanganlik uchun soliq va davlat maqsadli jamgʻarmalariga majburiy ajratmalarni chegirib tashlangan, hisobot davridagi qoʻshimcha foyda summasidir”. 2. 3-banddan “soligʻi hamda obodonlashtirish va ijtimoiy infratuzilmani rivojlantirish” degan soʻzlar chiqarib tashlansin. 3. Ilovaning 060-satri quyidagi tahrirda bayon etilsin: “ Qoʻshimcha foydaga toʻgʻri keladigan qismi boʻyicha yer qaʼridan foydalanganlik uchun soliq, davlat maqsadli jamgʻarmalariga majburiy ajratmalar, jami __% stavkada: (050-satr x __%) 060 AQSh doll. ”.
Oʻzbekiston Respublikasi banklarida buxgalteriya hisobini yuritish va buxgalteriya ishlarini tashkil qilish tartibi toʻgʻrisidagi yoʻriqnomaga oʻzgartirishlar kiritish haqida
(resolution, 2018-03-09)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Prezidentining 2018-yil 9-yanvardagi PF-5296-son “Oʻzbekiston Respublikasi Markaziy bankining faoliyatini tubdan takomillashtirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2008-yil 3-maydagi 11/5-son qarori (roʻyxat raqami 1834, 2008-yil 11-iyul) (Oʻzbekiston Respublikasi qonun hujjatlari toʻplami, 2008-y., 28-son, 276-modda) bilan tasdiqlangan Oʻzbekiston Respublikasi banklarida buxgalteriya hisobini yuritish va buxgalteriya ishlarini tashkil qilish tartibi toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddima quyidagi tahrirda bayon etilsin: “Mazkur Yoʻriqnoma Oʻzbekiston Respublikasining Fuqarolik kodeksi, “Oʻzbekiston Respublikasining Markaziy banki toʻgʻrisida”gi, “Banklar va bank faoliyati toʻgʻrisida”gi, “Buxgalteriya hisobi toʻgʻrisida”gi, “Elektron toʻlovlar toʻgʻrisida”gi, “Elektron hujjat aylanishi toʻgʻrisida”gi, “Elektron raqamli imzo toʻgʻrisida”gi va “Bank siri toʻgʻrisida”gi qonunlariga muvofiq banklar uchun majburiy boʻlgan buxgalteriya hisobini yuritish va buxgalteriya ishlarini tashkil qilish tartibini belgilaydi.”. 2. 23-bandda: oltinchi xatboshidagi “soat 17-00 ga” degan soʻzlar “soat 18-00 ga” degan soʻzlar bilan almashtirilsin; yettinchi xatboshidagi “soat 15-00 ga” va “soat 16-00 ga” degan soʻzlar tegishlicha “soat 16-00 ga” va “soat 17-00 ga” degan soʻzlar bilan almashtirilsin; sakkizinchi va toʻqqizinchi xatboshilar chiqarib tashlansin; oʻninchi xatboshi sakkizinchi xatboshi deb hisoblansin. 3. 110-bandning birinchi xatboshisidagi “kun” degan soʻz “ish kuni” degan soʻzlar bilan almashtirilsin. 4. 144-banddagi “Axborotlash boshqaruv tizimi (bundan keyingi oʻrinlarda ABT deb yuritiladi)ga” degan soʻzlar “Bank tizimi maʼlumotlar ombori (bundan keyingi oʻrinlarda BTMO deb yuritiladi)ga” degan soʻzlar bilan almashtirilsin. 5. 145-banddagi “Buxgalteriya hisobi, hisoboti va davlat budjeti kassa ijrosi departamenti” degan soʻzlar “Buxgalteriya hisobi va hisoboti departamenti” degan soʻzlar bilan almashtirilsin. 6. 146-band quyidagi tahrirda bayon etilsin: “146. Oʻzbekiston Respublikasi Markaziy bank balansi Buxgalteriya hisobi va hisoboti departamenti tomonidan, tijorat banklari balanslari Kredit tashkilotlari prudensial nazorati departamenti tomonidan tahlil qilinadi.”. 7. 147-banddagi “vakolatli departamentlari ABT dan” degan soʻzlar “departamentlari BTMO dan” degan soʻzlar bilan almashtirilsin.
Xalqaro shartnomani tasdiqlash toʻgʻrisida
(resolution, 2018-03-07)

1. Oʻzbekiston Respublikasi Hukumati bilan Vengriya Hukumati oʻrtasida 2017-yil 21-dekabr kuni Toshkent shahrida imzolangan taʼlim, fan va madaniyat sohasida hamkorlik toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnoma yuborsin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Mobil aloqa xizmatlarini koʻrsatuvchi tashkilotlar (uyali aloqa kompaniyalari) tomonidan rentabellik darajasiga qarab yuridik shaxslardan olinadigan foyda soligʻi stavkasini qoʻllash qoidalariga oʻzgartirishlar kiritish toʻgʻrisida
(resolution, 2019-04-08)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2017-yil 29-dekabrdagi PQ-3454-son “Oʻzbekiston Respublikasining 2018-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2016-yil 28-yanvardagi 3 va 2016-05-son qarori (roʻyxat raqami 2759, 2016-yil 3-fevral) (Oʻzbekiston Respublikasi qonun hujjatlari toʻplami, 2016-y., 5-son, 45-modda) bilan tasdiqlangan Mobil aloqa xizmatlarini koʻrsatuvchi tashkilotlar (uyali aloqa kompaniyalari) tomonidan rentabellik darajasiga qarab yuridik shaxslardan olinadigan foyda soligʻi stavkasini qoʻllash qoidalariga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 3-bandning ikkinchi xatboshisidagi “7,5 foiz” degan soʻzlar “14 foiz” degan soʻzlar bilan almashtirilsin. 2. 5-banddagi “7,5 foiz” degan soʻzlar “14 foiz” degan soʻzlar bilan almashtirilsin. 3. 7-bandning toʻrtinchi xatboshisidan “va obodonlashtirish va ijtimoiy infratuzilmani rivojlantirish soligʻi” degan soʻzlar chiqarib tashlansin. 4. 8-bandning toʻrtinchi xatboshisidan “va obodonlashtirish va ijtimoiy infratuzilmani rivojlantirish soligʻi” degan soʻzlar chiqarib tashlansin. 5. 9-bandning ikkinchi xatboshisidagi “7,5” raqami “14” raqami bilan almashtirilsin. 6. Ilovada: 040-satr quyidagi tahrirda bayon etilsin: “ Soliq solish bazasi(Yuridik shaxslardan olinadigan foyda soligʻi hisob-kitobining 150-satri) 040 25 000,0 17 000,0 ”; 061-satr quyidagi tahrirda bayon etilsin: “ rentabellik darajasi 20 foizgacha boʻlganda 061 14% 14% ”; 070 va 071-satrlar quyidagi tahrirda bayon etilsin: “ Yuridik shaxslardan olinadigan foyda soligʻi summasi — jami(071-satr + 072-satr), shu jumladan: 070 5 570,0 2 380,0 rentabellik darajasi 20 foizgacha boʻlganda(051-satr × 061-satr) 071 2 695,0 2 380,0 ”.